U-I-489/18
Natisni
Opravilna št.:
U-I-489/18
Datum odločitve:
18. 1. 2019
ECLI:
ECLI:SI:USRS:2019:U.I.489.18
Akt:
Zakon o spremembah in dopolnitvah Zakona o pravdnem postopku (Uradni list RS, št. 10/17) (ZPP-E), 2. odst. 121. čl. in 3. odst. 125. čl.
Izrek:
Pobuda za začetek postopka za oceno ustavnosti drugega odstavka 121. člena in tretjega odstavka 125. člena Zakona o spremembah in dopolnitvah Zakona o pravdnem postopku (Uradni list RS, št. 10/17) se zavrže.
Evidenčni stavek:
Pobudnik nima pravnega interesa, če ne izkaže, da izpodbijana določba neposredno posega v njegov pravni položaj.
Geslo:
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
Pravna podlaga:
Člen 25.3, Zakon o Ustavnem sodišču [ZUstS]
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
FRUCTAL Živilska industrija d.o.o., Ajdovščina
Datum vloge:
12. 11. 2018
Vrsta odločitve:
sklep
Vrsta rešitve:
zavrženje
Dokument:
US31764
Dokument v PDF obliki:
U-I-489-18.pdf
207 KB
Prenesite datoteko
U-I-489/18-4
18. 1. 2019
SKLEP
Ustavno sodišče je v postopku za preizkus pobude družbe
FRUCTAL Živilska industrija
,
d.
o.
o., Ajdovščina
,
ki jo zastopa Odvetniška pisarna Žibret, d. o. o., Ljubljana, na seji 18. januarja 2019
sklenilo:
Pobuda za
začetek postopka za
oceno ustavnosti drugega odstavka 121. člena in tretjega odstavka 125. člena Zakona o spremembah in dopolnitvah Zakona o pravdnem postopku (Uradni list RS, št. 10/17)
se zavrže.
OBRAZLOŽITEV
1. Pobudnica izpodbija drugi odstavek 121. člena Zakona o spremembah in dopolnitvah Zakona o pravdnem postopku (v nadaljevanju ZPP-E) v delu, ki določa, da se ureditev revizije v 31. členu Zakona o delovnih in socialnih sodiščih (Uradni list RS, št. 2/04 in 10/04 – popr. – v nadaljevanju ZDSS-1) črta. Izpodbija tudi tretji odstavek 125. člena ZPP-E, ki določa procesna pravila v postopkih, ki so se začeli pred uporabo ZPP-E in so se končali po začetku njegove uporabe. Zatrjuje neskladje izpodbijane ureditve z 2., 14., 22., 23., 25. in 74. členom Ustave. Pobudnica je k pobudi priložila sklep Vrhovnega sodišča št. VIII DoR 114/2018 z dne 12. 7. 2018 o zavrnitvi njenega predloga za dopustitev revizije.
2. Pobudo za začetek postopka za oceno ustavnosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču,
Uradni list RS, št. 64/07 – uradno prečiščeno besedilo in
109/12
– v nadaljevanju ZUstS
). Po drugem odstavku navedenega člena je pravni interes podan, če predpis ali splošni akt, izdan za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
3.
Izpodbijani določbi, ki sta procesne narave, ne učinkujeta neposredno. V skladu z ustaljeno ustavnosodno presojo se v primerih, ko izpodbijani predpis ne učinkuje neposredno, pobuda lahko vloži šele po izčrpanju pravnih sredstev zoper posamični akt hkrati z ustavno pritožbo. To stališče Ustavnega sodišča je podrobneje obrazloženo v sklepu št. U-I-275/07 z dne 22. 11. 2007 (Uradni list RS, št. 110/07, in OdlUS XVI, 82). Pobudnica je sicer izčrpala pravna sredstva pred rednim sodiščem, ni pa hkrati s pobudo vložila ustavne pritožbe. Ker pobudnica ni vložila ustavne pritožbe, ne izkazuje pravnega interesa za začetek postopka za oceno ustavnosti drugega odstavka 121. člena in tretjega odstavka 125. člena ZPP-E. Zato je Ustavno sodišče njeno pobudo zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07, 54/10,
56/11 in 70/17
)
v sestavi: predsednik Rajko Knez ter sodnice in sodniki dr. Matej Accetto, dr. Dunja Jadek Pensa, DDr. Klemen Jaklič, dr. Etelka Korpič – Horvat, dr. Špelca Mežnar, dr. Marijan Pavčnik, Marko Šorli in dr. Katja Šugman Stubbs.
Sklep je sprejelo soglasno.
dr. Rajko Knez
Predsednik